Beszámoló

Titkár

2014. 04. 29. – 2014. 06. 17.

Időrendi bontás:

* 2014. 04. 29. – Küldöttgyűlés
* 2014. 05. 12. – Választmány
* 2014. 05. 23. – Választmány

A legutóbbi Küldöttgyűlés óta eltelt időszakban a parkolásokat folyamatosan küldöm az illetékesnek, 2-3 napon belül a parkolási igényeket leadott személyek tudnak parkolni a Campuson. Sok hallgató megkeresett, hogy gondjai vannak a parkolással, de ezeket is sikerült megoldani. Ezek a problémák gyakran azért fordulnak elő, mert a hallgatók nem megfelelően használják a parkoló bejáratánál lévő beléptető kaput. Ennek a kiküszöbölésére egy részletes leírás fog felkerülni a honlapra.

Az iktatásokat rendszeresen csinálom, minden meghívó le van iktatva, bár a vizsgaidőszakban ezzel nem sok munka van. Elkészült az iktatás pontos menetének leírása, mely felkerült a honlapra, így megkönnyítve a mi és utódaink munkáját is. Ennek az elkészítésében Horváth Tamás segített, ezúton is köszönöm!

A papíros iktatás rendben van, hogy ha van egy kis szabadidőm és a Déli Haliban vagyok, akkor a meghívókat és az emlékeztetőket is kinyomtatom, melyek mind alá vannak írva és le is vannak pecsételve. A SzaB ülések még mindig nincsenek rendben, nagyon sok hiányosság van, ezeket a vizsgaidőszak után szeretném rendbe rakni, melyben a szakterületi koordinátorok segítségét is kérem.

Sajnos az elektronikus űrlap készítését jelenleg szüneteltetjük, de vizsgaidőszak után mindenképpen el szeretném készíteni, hogy szeptemberben már ezzel lehessen üléseket összehívni.

A rendkívüli Küldöttgyűlés emlékeztetője elkészült, a jelzett hibákat javítottam, köszönöm észrevételeiteket, és továbbiakban is szívesen várom ezeket! A Választmányi emlékeztetők egy részével még nem vagyok kész, sajnos tanulmányi okokból nem tudtam megcsinálni őket, de a vizsgáim után ezeket is el fogom készíteni, elnézést kérek ezért!

Köszönöm, hogy elolvastad beszámolómat, ha bármilyen kérdésed, észrevételed van, keress meg személyesen, e-mailben, vagy telefonon! ☺

Budapest, 2014. június 17.

 Költő Enikő

 titkar@ttkhok.elte.hu

 06209515310